google/wiki40b huggingface dataset:
Teodosų dinastija

Istorija

Flavijus Teodosijus, žymus generolas, apgynęs Britaniją nuo Didžiosios konspiracijos, laikomas dinastijos įkūrėju. Jo sūnus Flavijus Teodosijus tapo Rytų Romos imperatoriumi 379 m. ir trumpam suvienijo Romos imperiją 394-395 m., kai nugalėjo uzurpatorių Eugenijų. Teodosijaus I sūnus Arkadijus paveldėjo Rytų, o Honorijus Vakarų imperiją. Teodosų dinastija susijusi su Valentinianų dinastija, nes Teodosijus I vedė Galą, Valentiniano I dukrą, o jų dukra buvo Gala Placidija. Paskutinis imperatorius Vakaruose, priklausęs dinastijai, buvo Galos Placidijos sūnus Valentinianas III, o Rytuose – Markianas, Teodosijaus II žentas. Vėliau Valentiniano III anūkė ištekėjo už Olibrijaus, o Antemijus buvo Markiano žentas. Dinastijos atstovai priklausė Rytų imperijos aukštuomenei iki VI a. pabaigos.
Praktika

Gamybinė praktika

Gamybinės praktikos metu mokiniai, studentai gamyboje (pvz., gamyklose, dirbtuvėse ar kitose vietose pagal darbo pobūdį) atlieka praktinę veiklą (kurios mokykloje mokosi kaip jų profesinės veiklos), taiko išmoktas specialiąsias teorines žinias. Šis praktinis mokymas atliekamas, pvz., naudojant įvairias mašinas, įrangą, naudosimas būsimame darbe. Darbo aplinka priklauso nuo mokymo srities specifikos (darbe kai kuriais atvejais gali būti padidinto triukšmo lygis, purvas ar chemikalai ir kt.).
Praktikai vadovauja gamybinės praktikos vadovas. Jis organizuoja ir planuoja praktinį mokymą, aiškina apie praktinę veiklą, kurią turi mokiniai gamyboje taikydami įsisavintas teorines žinias darbe, specialiųjų dalykų, praktiškai demonstruoja atskiras darbo operacijas, taip pat kaip ir visuminę veiklą – priežiūri mokinių gamyboje darbinę veiklą – surenka duomenis baigiamajam įvertinimui ir įteikia juos egzaminų komitetui mokyklos baigiamiesiems egzaminams – bendradarbiavimas su specialiųjų dalykų mokytojais – garantuoja saugumo reikalavimų laikymąsi – priežiūri mašinas, įrangą ir kitas priemones, naudojamas praktiniam mokymui – registruoja reikiamus duomenis apie mokinius gamyboje, taip pat kaip ir duomenis apie visą praktinį mokymą.

Praktika užsienyje

Praktika užsienyje – viena iš stažuočių užsienyje formų. Greta profesinės patirties įgyjama tarpkultūrinė patirtis, susipažįstama su svetima kultūra, valstybe, žmonėmis, pagilinamos kalbų žinios. Praktika užsienyje gali būti kartu atliekama su kalbos kursais (pvz., „Working-Holidays“, „Work Experience Programm“). Kaip mainų programą praktiką užsienyje organizuoja aukštosios mokyklos, remia ES. Esant oficialioms programoms, praktika finansuojama. Praktika Vokietijoje galima, pvz., pagal įvairias programas (DBU, DAAD, IPP, Mumert Stiftung etc.).
Dombrova Gurniča

Pavadinimo kilmė

Lenkų kalba Dąbrowa reiškia „ąžuolų giraitė“ – manoma, kad šiose vietose anksčiau augę ąžuolynai. XIX a. ėmus vystytis angliakasybai, 1919 m. prie miesto vardo pridėta Górnicza – „kalnakasybos“. Taip pasielgta dėl to, kad Lenkijoje yra dešimtys vietovardžių Dąbrowa.
Telšių Vyskupo Vincento Borisevičiaus kunigų seminarija

Istorija

Telšių kunigų seminarija įkurta 1927 m. spalio 4 d. Jos įsteigimą lėmė siekis padidinti Telšių vyskupijoje dirbančių kunigų skaičių. 1926 m. balandžio 4 d. įkūrus Lietuvos bažnytinę provinciją, buvo įsteigta ir nauja Telšių vyskupija, o pirmuoju Telšių vyskupu paskirtas Justinas Staugaitis. Įkūrus vyskupiją, paaiškėjo, kad Kauno kunigų seminarijoje iš Telšių vyskupijos studijuoja tik 26 klierikai, o vyskupijoje jau dirbantys kunigai buvo vyresnio amžiaus. Todėl buvo apsispręsta steigti Telšiuose kunigų seminariją, kuri būtų atsakinga už kunigų vyskupijai rengimą.
Įkurtos seminarijos rektoriumi paskirtas kanauninkas Vincentas Borisevičius, dėstyti pakviesti kan. Jurgis Galdikas, prel. Justinas Juodaitis, kun. Teodoras Budraitis, Feliksas Kudirka, Juozas Mačernis. Į pirmus du kursus įstojo 43 klierikai. Iš pradžių seminarija veikė senuosiuose bernardinių vienuolyno namuose, bet jau 1928 m. perkelta į naujas patalpas. Šių patalpų projektą parengė ir patvirtino inžinierius Povilas Taračkovas. Statybos, įrengimas, baldai ir kita kainavo 382 702 Lt. 1930 m. seminarijoje mokėsi 90 studentų. 1932 m. birželio 12 d. kunigais įšventinti pirmieji 9 seminarijos auklėtiniai - Povilas Baltrimas, Pranas Baltrumas, Bronius Barauskas, Juozas Lechavičius, Kazimieras Mockus, Antanas Ričkus, Pranas Tamošauskas, Stanislovas Vaitelis ir Jonas Vėlutis. Iki 1940 m. parengta apie 150 kunigų.
1940 m. seminarijos rektoriumi vietoje V. Borisevičiaus, kuris tapo vyskupu, paskirtas Pranciškus Ramanauskas. Tačiau jau tais pačiai metais sovietams užėmus Lietuvą, seminarija uždaryta. Seminarijos patalpose įrengta karo ligoninė, klierikai perkelti į Kauno kunigų seminariją 1941 m. rugsėjo 15 d. seminarija vėl atidaryta. 1946 m. pavasarį seminarijos veikla pakartotinai sustabdoma. Uždarius seminariją, jos patalpose veikė mokytojų seminarija, vėliau įrengta kurčiųjų internatinė mokykla.
1989 m. vyskupo Antano Vaičiaus iniciatyva Telšių kunigų seminarija vėl pradėjo savo veiklą. 1994 m. įkurta mažoji kunigų seminarija, 2003 m. Lietuvos vyskupų konferencijos nutarimu įkurtas propedeutinis kursas Žemaičių Kalvarijoje.
Žalpiai (Raseiniai)

Aplinkinės gyvenvietės

Lyduvėnai – 1 km
Vaida Mikelytė

Biografija

1999 m. baigė Ukmergės J. Basanavičiaus vidurinę mokyklą, 2002 m. baigė buhalterinę apskaitą Ukmergės aukštesniojoje verslo mokykloje.
Ukmergės rajono savivaldybės priešgaisrinės tarnybos vyr. finansininkė, Ukmergės meno mokyklos buhalterė.
Partijos Naujoji sąjunga (socialliberalai) Ukmergės rajono skyriaus narė. Nuo 2011 m. Ukmergės rajono savivaldybės tarybos narė.
Ukmergės stačiatikių kapinės

Ukmergės stačiatikių kapinės – veikiančios kapinės, esančios Ukmergėje, Kareivinių gatvėje, 38.

Istorija

Kapinės įkurtos XVIII a., tačiau ilgainiui apleistos. 1867 m. sutvarkytos, aptvertos tvora. 1869 m. kapinėse pastatyta Viešpaties Prisikėlimo cerkvė. 1902 m. kapinėse pastatytas paminklas per 1863 m. sukilimą žuvusiems Rusijos imperijos kariams. Iki šių dienų išlikę mūriniai vartai ir dalis XIX a. paminklų.
Leopardinis amorfofalas

Mityba

Šio augalo krakmolinga šaknis labai plačiai naudojama Tolimųjų Rytų virtuvėse, gaminant koniaku miltus bei savotišką želę (ši gali pakeisti želatiną vegetarų kulinarijoje). Želė, praktiškai neturinti skonio, dažnai yra pagardinama jūržolėmis hijiki.
Iš žele gaminamas antrinis produktas – širataki makaronai (jap. shirataki). Manoma, kad koniaku labai gerai veikia žarnyną, jį išvalo.
Koniaku želė ir makaronai gali būti vartojami vietoj mėsos produktų. Jie dedami į įvairias sriubas, gali būti valgomi suverti ant iešmelio ir užpilti sojų pastos padažu (jap. dengaku).
Pidgin

Pidgin (anksčiau vadintas Gaim) yra daugiaplatformė internetinių pokalbių programa, paremta libpurple biblioteka. Libpurple palaiko daugelį internetinių pokalbių programų protokolų, naudojamas leidžiama prisijungti prie skirtingų susirašinėjimo paslaugų iš vienos programos. Paprastai tariant naudojant vieną programą galite susirašinėti ir su ICQ ir su MSN Messenger ir su Yahoo! Messenger ir kitų programų naudotojais.
2007 m. Pidgin naudotojų buvo virš 3 milijonų. Ir Pidgin ir libpurple yra laisvoji programinė įranga, licencija GNU GPL.
Stasys Tamulaitis

Biografija

1936 m. baigė Kauno karo mokyklą, 1941 m. – Vilniaus universiteto Humanitarinių mokslų fakultete studijavo literatūrą, filosofiją, lotynų ir graikų kalbas.
Nuo 1937 m. mokytojavo Utenos, Kybartų, Vilkaviškio gimnazijose. 1944 m. išvyko į Vakarus, nuo 1950 m. gyveno JAV, Čikagoje.
Spaudoje bendradarbiavo nuo 1926 m. 1927-1928 m. Marijampolėje redagavo moksleivių ateitininkų laikraštį „Ateities aidai“, 1928-1929 m. vienas iš „Šaltinio“ redaktorių, 1955 m. – vienas iš JAV lietuvių bendruomenės Kultūros fondo steigėjų, 1955-1957 m. valdybos sekretorius. Spaudoje rašė kultūros, švietimo, meno, literatūros klausimais, spausdino apžvalgas, recenzijas.
Džouzdžano provincija

Geografija

Beveik visa teritorija, išskyrus pačius pietus, yra Baktrijos lygumoje, šiaurės vakarinėje dalyje plyti dykumos (Karakumai). Šiauriniu pakraščiu teka Amudarja, per provinciją – Balcho upė.
Džouzdžane yra senovės Baktrijos miesto Tilja Tepės liekanos.

Gyventojai

Dauguma gyventojų yra uzbekai, taip pat gyvena puštūnai, turkmėnai, tadžikai. Absoliuti dauguma tikinčiųjų yra musulmonai sunitai, yra šiek tiek šiitų.
Didžiuliai

Istorija

1963–1972 m. buvo Didžiulių apylinkės centras.
Vidinė energija

Vidinė energija - tai kūną sudarančių dalelių šiluminio judėjimo kinetinė energija ir jų tarpusavio sąveikos potencinė energija. Vidinės energijos kūnas turi visada. Jos nereikėtų painioti su mechanine energija.
Unikodas

Unikodas (angl. Unicode) – standartas, apibrėžiantis beveik visų kalbų abėcėlių bei papildomų simbolių kodavimą kompiuteriuose.
Unikodas sukurtas siekiant pakeisti anksčiau naudotus įvairius ribotus simbolių kodavimus. Pirmoji standarto versija (1.0) sukurta 1995 metais, 2005 metais paskelbta jau 4.1 versija. Šiuo metu Unikodas yra dominuojantis standartas pritaikant kompiuterines programas daugeliui kalbų. Unikodo palaikymas numatytas moderniuose standartuose (kaip XML), programavimo kalbose bei operacinėse sistemose.
Unikode kiekviena pozicija atitinka tik vieną konkretų simbolį, tačiau kai kuriais atvejais vienam simboliui skiriama keletas pozicijų. Pirmosios 256 pozicijos yra identiškos ISO 8859-1 kodavimo simboliams, kad būtų paprastesnis keitimas iš egzistuojančių Vakarų Europos kalbų tekstų. Unikodo standarte numatyti ne tik raidės ir simboliai, bet ir pagalbiniai kodai nusakyti simbolio savybėms, teksto krypčiai bei kitoms reikmėms.
Unikode numatyti ir kombinaciniai simboliai, kai vienas vaizduojamas simbolis koduojamas dviem simboliais. Pavyzdžiui, kirčiuota a (á) užrašoma dviem Unikodo simboliais (U+0061 ir U+0301). Raidės su diakritiniais ženklais gali būti užrašomos vienu simboliu, tačiau jas taip pat galima rašyti kombinuojant lotynišką raidę ir diakritinio ženklo simbolį, išlaikant suderinamumą su senesnėm programom, nevaizduojančiom diakritinių ženklų.

Kritika

Unikodo kritikų (daugiausiai Japonijoje) požiūriu, standartas per daug supaprastina azijietiškas rašto sistemas, nepalaiko senesnių ar alternatyvių kandži simbolių. Taip pat yra teigiančių, kad Unikodas palaiko per mažai simbolių. Kritikuota ir nelogiška Thai simbolių eilės tvarka.
Tačiau standarto versijoje 2.0 panaikinus 65 535 simbolių apribojimą, vien dabar jau numatyta iki 1114111 simbolių, pridėta papildomų azijietiškų rašto ženklų, todėl dalis kritikos jau nėra aktuali.
Joana de Valois

Biografija

Buvo antroji Prancūzijos karaliaus Liudviko XI duktė. Jos motina – antroji Liudviko XI sutuoktinė Šarlotė Savojietė (Charlotte de Savoie). 9 metų amžiaus buvo ištekina už savo tėvo pusbrolio – Ludviko, Orleano kunigaikščio, vėliau tapusio Prancūzijos karaliumi Liudviku XII. Joana tapo Prancūzijos karaliene, kai mirė jos brolis Karolis VIII Maloningasis ir jos vyras Liudvikas užėmė sostą. Jų vedybos buvo greitai anuliuotos, kad Liudvikas XII galėtų vesti buvusio karaliaus žmoną Oną Bretanietę (Anne de Bretagne). Šios vedybos buvo reikalingos tam, kad Prancūzija galėtų išlaikyti Bretanės kunigaikštystę savo sudėtyje.
Joana tapo grafiene Bery ir mirė 1505 m. Neturėjo jokių vaikų, nelaikė pagiežos savo vyrui ir iki gyvenimo galo meldėsi už jį (Liudviką XII buvo laikomas vedęs, bet neturėjo vyriškos lyties palikuonių).
1950 m., praėjus 445 metams po mirties ją kanonizavo popiežius Pijus XII.
Taktika (metodas)

Taktika – veikimo kryptis, skirta įgyvendinti strategiją. Taktika yra žingsnių rinkinys kaip įgyvendinti strategiją. Veikimo kryptys gali įgalinti kitas veikimo kryptis. Pvz.,: viena iš taktikų, kuri įgyvendina rinkodaros strategiją (tokią kaip įmonės reklama), gali įgalinti arba padidinti kitos taktikos efektyvumą (tokios kaip tiesioginės pašto programos).

Sistemos kūrimas

Sistemos kūrimo projektas taip pat yra veikimo kryptis. Taktikos prigimtis gali būti sistemos kūrimo įgyvendinimo strategija. Tai reiškia, jog papildomai prie kompanijos vizijos ir misijos, projekto kontekstas privalo apimti įgyvendinimo strategijos išraišką kartu su tikslais ir uždaviniais, kurie apibrėžia taktikas.
Ukrainos vyrų futbolo rinktinė

Istorija

Kol Ukraina buvo TSRS dalis, žaidėjai iš Ukrainos atstovavo TSRS futbolo rinktinę, kartais sudarydami jos pagrindą (1986 metų pasaulio čempionatas, 1988 m. Europos čempionatas).
Ukrainos futbolo federacija sukurta bei rinktinė suburta tik po TSRS iširimo. Pirmosios oficialios tarptautinės rungtynės sužaistos 1992 m. balandžio 29 d., bet iki 1994 metų rinktinė nedalyvavo žemyno ar pasaulio čempionatų atrankoje.
2006 m. pasaulio čempionato atrankos varžybose Ukraina, aplenkusi Turkiją, Daniją, Graikiją ir kitas varžoves, atrankos grupėje užėmė pirmą vietą ir pirmą kartą iškovojo teisę dalyvauti pasaulio čempionate. Vokietijoje vykstančiame XVIII pasaulio čempionate grupės varžybose nusileido tik Ispanijos rinktinei, užėmė antrą vietą grupėje ir aštuntfinalyje susitiko su Šveicarija. Aštuntfinalyje per du kėlinius ir pratęsimą nei viena komanda nepelnė įvarčių, o 11 m. baudinių serijoje labiau pasisekė Ukrainos žaidėjams ir komanda pateko į ketvirtfinalį, kur rezultatu 3:0 pralaimėjo Italijos komandai.
|-
|2
|align="left"|Serhijus Rebrovas
|1992 – 2006
|75
|15
|-
|3
|align="left"|Andrijus Ševčenka
|1995 – dabar
|73
|33
|-
|4
|align="left"|Andrijus Husinas
|1993 – dabar
|71
|9
|-
|5
|align="left"|Anatolijus Tymoščiukas
|2000 – dabar
|68
|1
|-
|6
|align="left"|Andrijus Vorobejus
|2000 – dabar
|63
|8
|-
|7
|align="left"|Vladislavas Vaščukas
|1996 – dabar
|61
|1
|-
|=
|align="left"|Andrijus Nesmačnis
|2000 – dabar
|61
|0
|-
|9
|align="left"|Oleksandras Holovka
|1995 – 2004
|58
|0
|-
|10
|align="left"|Serhijus Popovas
|1993 – 2003
|54
|5
|}
Mamaika

Hidrografija

Upę maitina gruntiniai vandenys, sniegas ir lietus. Upei būdingi pavasariniai potvyniai, prasidedantys vasario viduryje ir trunkantys vidutiniškai 25 paras. Pavasariniai potvyniai sudaro 75 % metinio nuotėkio.
Leonas Jasiulis

Leonas Jasiulis (1932 m. vasario 17 d. Augmėnai, Baisogalos valsčius – 2004 m. sausio 4 d. Vilnius) – Lietuvos dailėtyrininkas, pedagogas.

Biografija

Žmona Genovaitė Jasiulienė. 1939–1944 m. mokėsi Augmėnų pradinėje mokykloje, 1947–1954 m. mokslus tęsė Baisogalos vidurinėje mokykloje. 1959 m. baigė dailėtyrą Maskvos universitete. 1959–1990 m. dėstė Lietuvos dailės institute. Tyrinėjo XX a. Lietuvos dailę.
Santa Rita de Cássia FC

Istorija

Įkurtas 2015 m. Uižės mieste. Pavadintas Šventosios Ritos Kašijietės vardu.
2018 m. Antrojo diviziono Serie A pirmenybėse iškovojo 2 vietą. 
Dėl patekimo į elito divizioną kovojo su Serie B antros vietos laimėtojais ir iškovojo pergalę, kuri garantavo klubui vietą elito divizione.
Namų rungtynes žaidžia Estádio 4 de Janeiro stadione.
Olegas Znarokas

Olegas Znarokas (g. 1963 m. sausio 2 d., Ustkatave, Čeliabinsko srityje) – rusų kilmės Latvijos ledo ritulininkas bei ledo ritulio treneris. Jis yra ir Latvijos, ir Vokietijos pilietis. 2006 m. jis tapo Latvijos rinktinės vyriausiuoju treneriu, taip pat buvo kelių prieš tai buvusių rinktinės trenerių asistentas.
B limfocitai

B limfocitai arba B ląstelės – kraujo ląstelės, baltieji kraujo kūneliai, lemiantys organizmo humoralinį atsaką. B ląstelių pavadinimas kilęs iš Fabricijaus maišelio (lot. Bursa cloacalis) pavadinimo. Šiame organe B limfocitai bręsta paukščių organizme. Žinduolių organizme B limfocitai susidaro ir bręsta kaulų čiulpuose.
B limfocitų dydis yra ~7-20 μm. Gyvavimo trukmė nuo kelių valandų iki vienos savaitės. Ląstelė turi didelį branduolį, aplink kurį išsidėstęs siauras citoplazmos ruoželis. Subrendusias B ląsteles nuo kitų limfocitų galima atskirti tik pagal jų paviršiuje esančius savitus baltymus-žymenis CD19 ir CD20 (CD iš angl. cluster of diferentiation). B limfocitų paviršiuje yra antigenui savitų IgM ir IgD paviršiaus antikūnų. Visi vienos ląstelės pagaminti antikūnai yra specifiški vienam antigenui. Kiekvienos iš milijonų visame organizme esančių B ląstelių paviršiaus antikūnai skirasi nuo kitų B ląstelių antikūnų.

B limfocitų aktyvacija

Subrendę B limfocitai, nesusidūrę su jų paviršiaus antikūnų savituoju antigenu, vadinami naiviaisiais B limfocitais. B limfocitų, kitaip nei T limfocitų, paviršiaus antikūnai gali atpažinti natyvios konformacijos laisvus antigenus, neprisijungusius prie savitų ląstelių. Nesutikę antigeno, B limfocitai cirkuliuoja kraujyje bei limfoje kelias dienas ir po to žūva. Jei prie B ląstelės receptoriaus (antikūno) prisijungia antigenas, ląstelė aktyvuojama. Atpažintas antigenas yra endocituojamas ir suskaidomas į peptidus. B ląstelė pradeda gaminti MHC II (angl. major histocompatibility complex) molekules, prie kurių vėliau prikabinami antigeno peptidai.

T ir B limfocitų sąveika

Kai TH limfocitas savo TCR (angl. T-cell receptor, TCR) receptoriumi atpažįsta B-ląstelės pateikiamą antigeno fragmentą (kartu su MHC II), T ir B ląstelės sudaro konjungatą. Jam susidarius, TH limfocitas išskiria citokinus IL2, IL4 ir IL5, kurie skatina B limfocitų proliferaciją.

Antikūnų sekrecija

Veikiant skirtingiems citokinams, B ląstelės diferencijuojasi į skirtingas imunoglobulinų klases (IgA, IgG, IgM) sekretuojančias plazmines ląsteles. Tai vadinama klasių kaita: keičiant imunoglobulino geno FC sunkiosios grandinės dalį, pakeičiama imunoglobulino klasė (pavyzdžiui, iš IgM į IgG). Pirminio atsako metu dažniausiai sekretuojami IgM klasės antikūnai, o antrinio – pakartotinai patekus tam pačiam antigenui – IgG klasės antikūnai.
Fran S. Finžgar

Franas Saleški Finžgaras  (slovėn. Fran Saleški Finžgar; 1871 m. vasario 9 d. Doslovče, Slovėnija – 1962 m. birželio 2 d. Liubliana) – slovėnų rašytojas, dramaturgas, vertėjas ir Romos katalikų kunigas. Slovėnų literatūroje svarbus ir žinomas pirmiausia dėl savo trumpų ir ilgų pasakojimų apie valstiečių ir miestiečių gyvenimą, taip pat ir kaimo tematikos pjesės. Jo darbai skirti tiek jaunajai, tiek vyresniajai žmonių kartai.

Biografija

Rašytojas gimė Doslovče, netoli Stol na Gorenskem, vargingoje ūkininkų šeimoje. Nerūpestinga jo vaikystė pasibaigė, kai pradėjo eiti į Breznicos vienmetę mokyklą. Kadangi joje patraukė mokytojo ir kunigo dėmesį, šie įkalbėjo tėvą, kad leistų Franą mokytis pradinėje mokykloje Radovlicoje, kurioje rašytojas išmoko vokiečių kalbos. Jis buvo pirmūnas, nors didžiąją dalį savo laiko praleido ganykloje. Pabaigęs pagrindinę mokyklą Radovlicoje, 1882–1891 m. lankė gimnaziją Liublianoje, kurioje išgyveno vidinę krizę dėl kitų vaikų tyčiojimosi. Krizės pasikartojo keletą kartų ir tolimesniame jo gyvenime. Pirmojoje gimnazijos klasėje buvo paliktas kartoti kurso, tačiau sėkmingai įveikęs sunkumus, 1891 metais su pagyrimu baigė gimnaziją. Mokslus tęsė Liublianos kunigų seminarijoje. Į kunigus buvo įšventintas 1894 metais.
Kunigu dirbo Bohinjos, Jesenicos, Kočevje miesto, Idrijos, Soros bei kitose parapijose. 1918 metais išvyko į savo paskutinę savo darbo vietą – Trnovo parapiją Liublianoje. 1936 metais išėjo į pensiją, tačiau ir toliau aktyviai dirbo kaip kunigas ir rašytojas. Iki mirties gyveno Kolezijoje, Liublianoje, name, kurį suprojektavo architektas Jože Plečnikas (netoli Gradaščicos upės). Gatvė, kurioje stovi namas, pavadinta Finžgaro garbei.
Rūveliai

Istorija

1950–1991 m. kaimas priklausė Ringuvos tarybiniam ūkiui.

Aplinkinės gyvenvietės

Paringuvis – 3,5 km
Šėkščiai – 2 km
Augučiai – 7,4 km
KURŠĖNAI – 9 km
Minkštakiai – 2 km
Gergždeliai – 2,5 km
Padarbos – 5 km
Olbikiškė – 5 km
 ŠIAULIAI – 19 km
Zenonas Petras Adomaitis

Biografija

1958 m. baigė Gordų septynmetę mokyklą, 1963 m. baigė Tytuvėnų žemės ūkio technikumą, įgijo zootechniko specialybę. 1975 m. baigė Lietuvos veterinarijos akademijos neakivaizdinio skyriaus Zootechnikos fakultetą.
1963 m. Plungės rajono Jogaudų ir Raseinių rajono Sandravos kolūkių zootechnikas. 1963–1967 m. buvo pašauktas į armiją. Grįžęs, 1967–1973 m. Kelmės rajono kolūkio „Naujas kelias“ vyr. zootechnikas. 1973–1991 m. šio kolūkio pirmininkas.
1992–1996 m. Seimo narys.
1973–1990 m. TSKP narys, 1990–2001 m. LDDP narys, nuo 2001 m. Lietuvos socialdemokratų partijos Kelmės skyriaus narys. 1989–1991 m. Lietuvos Persitvarkymo Sąjūdžio dalyvis.
Doneckas (Rusija)

Istorija

1681 m. Dono kazokai įkūrė Gundorovskio (Гундоровский) gyvenvietę prie Doneco upės. Dėl upės potvynių gyvenvietė ne kartą keitė vietą. 1938 m. šalia Gundorovskio stanicos pradėtos kasti akmens anglys. Nuo 1945 m. – miesto tipo gyvenvietė, nuo 1951 m. – miestas (Gundorovka). 1955 m. miestas pervadintas Donecku.
Kamšai

Istorija

1930 m. ties Kamšų kaimu prie Kirsnos upės rasta Turlojiškės archeologiniam kompleksui priskiriama žmogaus kaukolė, datuojama vėlyvuoju bronzos amžiumi. Kirsnos žmogus įvardijamas kaip vienas seniausiai dabartinės Lietuvos teritorijoje gyvenusių žmonių.

Aplinkinės gyvenvietės

Naujiena – 3 kmSūsninkai – 2 km
Heinrichas Lizijus

Johanas Heinrichas Lizijus (vok. Johann Heinrich Lysius, 1670 m. lapkričio 24 d. Flensburgas – 1731 m. spalio 16 d. Karaliaučius) – Prūsijos evangelikų liuteronų kunigas, visuomenės veikėjas, teologijos daktaras. Pirmasis karaliaus 1717 m. paskirtas Prūsijos lietuviškų mokyklų ir bažnyčių prižiūrėtojas, pietizmo skelbėjas Mažojoje Lietuvoje.

Biografija

1687 m. įstojo į Jenos institutą, 1688 m. perėjo į Leipcigo, 1690 m. – į Karaliaučiaus universitetą. Studijavo teologiją, filosofiją, klasikines ir Rytų kalbas, anatomiją, astronomiją, matematiką ir fortifikaciją. 1692 m. išvyko gilinti žinių į Kopenhagą, lankėsi Švedijoje, Norvegijoje. 1702 m. teologijos daktaras.
1702 m. paskirtas Karaliaučiaus Frydricho kolegijos direktoriumi; įvedė dėstymą vokiečių kalba, išplėtė jos pastatą. Tris kartus išrinktas Karaliaučiaus universiteto rektoriumi, 10 kartų Teologijos fakulteto dekanu; nuo 1709 m. profesorius. 1715 m. paskirtas Karaliaus rūmų trečiuoju pamokslininku, 1717 m. – konsistorijos tarėju. Frydricho Vilhelmo I įpareigotas 1718 m. parengė Prūsijos mokyklų reformos planą, labai nenaudingą lietuvininkams. Siūlė įvesti privalomą vokiečių kalbą mokyklose ir bažnyčiose, krašte steigti tik vokiečių mokyklas. Krašto vokietinimui pasipriešino lietuviškai mokantys vokiečių kunigai, konsistorija ir Jonas Jokūbas Kvandtas. 1718 m. konsultavo Frydrichą Vilhelmą I dėl Lietuvių kalbos seminaro steigimo Karaliaučiaus universitete; buvo pirmasis jo inspektorius. Vėliau buvo įpareigotas parengti M. Liuterio „Mažąjį katekizmą“ lietuvių kalba, organizavo dvikalbio katekizmo rengimą, parašė jo pratarmę. Atmetus jo pateiktą Prūsijos vokietinimo planą nušalintas ir nuo katekizmo leidybos. Nuo 1721 m. dirbo kunigu Karaliaučiuje, Lyvenikės bažnyčioje.
Išlikusius jo katekizmo rankraščius 1993 m. mokslo reikalams paskelbė italų kalbininkas Pjetras Umbertas Dinis Vilniuje ir vokiečių kalbininkas Balduras Panceris Heidelberge.
True Tears (anime)

Siužetas

Gimnazisto iš pasiturinčios šeimos, Shinichirou Nakagami, gyvenimas tekėjo įprasta vaga iki tol, kol vieną dieną jam netyčiomis teko sutikti su mokyklos keistuole, Isurugi Noe. Tada ir pasipylė nemalonumai, kaip iš gausybės rago: mergina Hiromi Yuasa, kurią jisai mylėjo, paslapčiomis prisipažįsta mylinti kitą, sena vaikystės draugė, Aiko Ando, taip pat pajunta jam jausmus stipresnius nei tik draugystė. Galų gale ir pati Isuruge Noe jo širdyje pradeda sukelti sumaištį...
Pagrindinis veikėjas Shinichirou mokosi gyventi, stengiasi suprasti tai, ką jaučia. Pagrindine vaikino gyvenimo vedle tampa būtent Isurugi Noe, rėžianti jam viską, net ir nemaloniausius dalykus tiesiai į akis.
Shinichirou siužeto eigoje bręsta, kol pagaliau pajėgia pasirinkti vieną iš trijų merginų.
Dzetangas

Istorija

Dzetangas yra istorinis Jarlungo krašto centras ir senoji Tibeto valstybės sostinė. Apylinkėse būta daug senovinių vienuolynų ir rūmų. Daug jų 1959 m. sugriauta per kultūrinę revoliuciją.
Manabi provincija

Geografija

Provinciją į dvi skrtingas geografines dalis dalina giliai į žemyną įsiterpianti Karakeso įlanka. Pietinė dalis kalnuota, sausringa, tuo tarpu šiaurinėje būdingos miškingos aukštumos ir lygumos. Pačiuose šiaurės vakaruose įsiterpia pelkėta lagūna. Svarbiausia upė – Čonė. Yra Mačaliljos nacionalinis parkas.
Palangos sanatorinė mokykla

Istorija

Mokykla įsteigta 1998 m. sausio 1 d.